ரஷிய முன்னணி வீரர் ஆலன் ஜாகோவ், தசைப்பிடிப்பு காரணமாக 23-வது நிமிடத்தில் வெளியேறினார். ஆனாலும் ரஷியா நிலைமையை சமாளித்து திறம்பட ஆடியது. அரேபியாவின் பலவீனத்தை சரியாக பயன்படுத்திக் கொண்ட ரஷியாவின் மாற்று ஆட்டக்காரர் டெனிஸ் செரிஷிவ் 43-வது நிமிடத்தில் இடது காலால் பந்தை உதைத்து வலைக்குள் அனுப்பி அசத்தினார். இதையடுத்து முதல் பாதியில் 2-0 என்ற கணக்கில் ரஷியா முன்னிலை பெற்றது.